આ પ્રસંગે માતાજીનાં ભુવા હરેશભાઇ વઘાસિયા અને સુભાષભાઇ વઘાસિયાએ પ્રસન્ન ચિત્તથી થયેલ શુભ કાર્યને સફળતા શિખર સુધી પહોંચાડવા માટે સહાયક બની રહેલ સૈા સાથી સહાયકોએ સંકલ્પના વ્યક્ત કરતાં જણાવ્યુ હતુ કે વઘાસિયા પરિવારના શિક્ષિત યુવાનો પોતાનો અહં-છોડી પરિવાર ભાવના કેળવી અને પોતાની આવડત, પોતાનું જ્ઞાન, પોતાના અનુભવો, પોતાની શકિત, તન, મન, ધન અને કિંમતી સમય વઘાસિયા પરિજનોના સ્નેહીજનો, બાળકો, દિકરા-દિકરી અને પરિવારનાં સંગઠનને મજબૂત બનાવવા અને સલામતી આપવા આગળ આવે સમયની માંગ છે. કાર્યક્રમમાં બાળ કલાકારો દ્વારા સાંસ્કૃતિક કાર્યક્રમો રજૂ કરવામાં આવ્યા હતા. મહોત્સવના અંતમાં સમસ્ત વઘાસિયા પરિવારના સુરાપુરા દાદા વીર પાતાદાદાના ૪૦૦ વર્ષ પહેલાંની સત્ય જીવન ચરિત્ર પર આધારિત શૂરવીર ગાથા બાળકલાકારો દ્વારા ધર્મ મંચ પરથી રજૂ કરવામાં આવી હતી. આ શૂરવીરગાથા જોઈને સૌ પરિવારજનો મંત્રમુગ્ધ બની ગયા હતા.